text: Vidner søges efter voldsepisode
  04 marts 2015 kl. 14.47
  En kvinde fra Esbjerg blev udsat for vold af en mand søndag den 1. marts. Politiet søger vidner til episoden.
  En 31-årig kvinde fra Esbjerg har anmeldt, at hun søndag den 1. marts ved 12-tiden blev udsat for vold af en mand. Det skete i forbindelse med uoverensstemmelser på en parkeringsplads ved forretningen Bjørn K Blomster, Tarp Hovedvej i Esbjerg Nord.
  Syd- og Sønderjyllands Politi efterlyser vidner, der har overværet det , især en mand, der tog kontakt til kvinden efter episoden. Han forlod stedet, og politiet kender ikke hans identitet.
  Vidner bedes kontakte lokalpolitiet i Esbjerg på telefon 114.
  Vidner søges til episode søndag ved forretning i Esbjerg, hvor kvinde har anmeldt vold. Læs mere:  http://t.co/TZaWU16HST #politidk
  
  